cyanic-selkie/wikianc huggingface dataset:
คิม บ็อม
คิม ซัง-บ็อม (김상범; เกิด 7 กรกฎาคม ค.ศ. 1989) รู้จักกันในชื่อ คิม บ็อม (김범) เป็นนักแสดง นักเต้น นักร้อง และนายแบบชาวเกาหลีใต้ มีชื่อเสียงจากการรับบท โซ อี-จ็อง สมาชิก F4 ในละครโทรทัศน์เรื่อง รักฉบับใหม่หัวใจ 4 ดวง (2009), นางฟ้าผู้พิทักษ์ Lee Gook-soo ในเรื่อง Padam Padam (2011), Lee Ro-joon ซีอีโอจอมวายร้ายใน Mrs. Cop 2 (2016) และลูกครึ่งปิศาจจิ้งจอก ชื่อ อี รัง ในเรื่อง ตำนานรักจิ้งจอกเก้าหาง (2020) และ รับบท นักเรียนกฎหมาย ชื่อ ฮัน จุน ฮวี ในเรื่อง Law school (2021) ตามมาด้วยผลงานล่าสุด กับ บทบาท หมอ โก ซึง ทัก ในเรื่อง โกสต์ด็อกเตอร์: ผีหมอ หมอผี (2022) ในปีเดียวกัน คิม บ็อม ได้เข้าร่วม Universe แพลตฟอร์ม
ชีวิตในวัยเด็กและการศึกษา
คิม ซัง-บ็อมเกิดที่กรุงโซล ประเทศเกาหลีใต้ เมื่อวันที่ 7 กรกฎาคม พ.ศ. 2532 เขาเข้าศึกษาที่มหาวิทยาลัยจุงอัง (Chung-ang University) สาขาภาพยนตร์และโรงละคร
ท้าวนารีวรคณารักษ์ (เจ้าจอมแจ่ม ในรัชกาลที่ 5)
ท้าวนารีวรคณารักษ์ หรือ เจ้าจอมแจ่ม ในพระบาทสมเด็จพระจุลจอมเกล้าเจ้าอยู่หัว เกิดเมื่อวันจันทร์ เดือน ๔ ขึ้น ๗ ค่ำ ปีมะโรงอัฐศก จุลศักราช ๑๒๑๘ ตรงกับวันที่ ๓ มีนาคม พุทธศักราช ๒๓๙๙ เป็นบุตรีที่ ๔ ของพระยาศรีสิงหเทพ (ทัต ไกรฤกษ์) คุณหญิง (เอม) บุตรีพระยานครไชยศรี (เสือ) เป็นมารดา คุณหญิงเอมถึงแก่กรรมเสียแต่ท้าวนารี ฯ ยังเยาว์ คุณหญิงจับภรรยาพระยามหาอำมาตย์ (ชื่น กัลยาณมิตร) รับไปเลี้ยงไว้ จนอายุได้ ๑๒ ปี จึงได้ถวายตัวในพระบาทสมเด็จพระจอมเกล้าเจ้าอยู่หัว ในเวลาที่ถวายตัวนี้ท้าวนารีฯ เล่าว่า โปรดให้นั่งขึ้นทอดพระเนตรหน้าตาดำรัสว่า “หน้าตาดีสมเปนนายโรง ให้ฝึกหัดไว้เปนท้าวดาหาละคอนหลวงรุ่นเล็ก” เปนอันได้ฝึกหัดจริง จนรำเพลงช้าเพลงเร็วได้ แต่ไม่ทันได้ออกโรง เป็นต้นเหตุที่ท้าวนารี ฯ ได้มีความสามารถอำนวยการละครต่อมาในชั้นหลัง
ครั้นมาในรัชกาลที่ ๕ ท้าวนารี ฯ ได้รับราชการเป็นเจ้าจอมอยู่งาน ได้พระราชทานหีบหมากกาไหล่ทองเปนเกียรติยศ ต่อมาในชั้นหลังได้ทรงพระกรุณาโปรดเกล้า ฯ ให้เป็นพระพี่เลี้ยงสมเด็จเจ้าฟ้าชายศิริราชกกุธภัณฑ์ ครั้นสมเด็จพระเจ้าลูกยาเธอพระองค์นั้นสิ้นพระชนม์แล้วโปรดให้เป็นพระพี่เลี้ยงสมเด็จเจ้าฟ้าชายอัษฎางค์เดชาวุธต่อมา ได้รับพระราชทานเบี้ยหวัดปีละ ๒๐๐ บาท เมื่อสมเด็จเจ้าฟ้ากรมหลวงนครราชสีมาประชวร เสด็จแปรสถานไปประทับที่ เกาะสีชัง ท้าวนารี ฯ ก็ได้ตามเสด็จไปปฏิบัติรักษาจนหายประชวร นอกจากนี้ท้าวนารี ฯ ยังได้ตามเสด็จพระราชดำเนินพระบาทสมเด็จพระจุลจอมเกล้าเจ้าอยู่หัวประพาสหัวเมืองมณฑลต่าง ๆ อีกหลายครั้ง ได้ตามเสด็จกระทั่งถึงสิงคโปร์และชวาก็ ๒ คราว
ครั้นสมเด็จเจ้าฟ้ากรมหลวงนครราชสีมาเสด็จออกไปทรงศึกษาวิชาการ ณ ประเทศยุโรปเมื่อ พ.ศ. ๒๔๔๘ ท้าวนารีฯ ได้กราบถวายบังคมลาออกไปอยู่บ้านมิได้รับราชการ ในระหว่างนี้พระบาทสมเด็จพระจุลจอมเกล้าเจ้าอยู่หัว ได้ทรงพระราชปรารภถึงข้าราชการฝ่ายในที่ได้รับพระราชทานเบี้ยหวัดแต่กราบถวายบังคมลาไปอยู่บ้านมีมากนัก จึงโปรดให้ตรวจสอบบัญชีทรงตัดรอนเสียหลายคน แต่ท้าวนารี ฯ นั้นโปรดพระราชทานอยู่ตามเดิม ครั้นสมเด็จเจ้าฟ้ากรมหลวงนครราชสีมาเสด็จกลับจากยุโรปแล้ว ท้าวนารี ฯ ก็ไปอยู่ปฏิบัติรักษาประจำวัง คงได้รับพระราชทานเบี้ยหวัดมาจนตลอดรัชกาลที่ ๕
ท้าวนารี ฯ เป็นผู้มีอุปนิสัยเป็นสุภาพสตรี มีจิตโอบอ้อมอารีในบรรดาญาติมิตร มีจิตเลื่อมใสในพระพุทธสาสนาโดยมั่นคง เจ้านายชั้นพระบรมวงศานุวงศ์ตั้งแต่พระบาทสมเด็จพระเจ้าอยู่หัวก็ทรงพระเมตตาเป็นอันมาก
เน็กซัส 6
เน็กซัส 6 (Nexus 6; ชื่อรหัส Shamu ) เป็นสมาร์ตโฟน ร่วมผลิตโดยกูเกิลและโมโตโรลา เป็นลำดับที่ 6 ในตระกูลกูเกิล เน็กซัส เปิดตัวเมื่อวันที่ 15 ตุลาคม 2557 และจัดจำหน่ายพรีออเดอร์ในช่วงปลายเดือนตุลาคม เน็กซัส 6 เป็นสมาร์ตโฟนรุ่นแรกในตระกูลที่ผลิตโดยโมโตโรลา และเป็นรุ่นแรกใช้ระบบปฏิบัติการแอนดรอยด์ 5.0 "โลลิป๊อป"
ฟรีไลฟส์
ภูมิหลัง
ฟรีไลฟส์ได้รับการก่อตั้งขึ้นในเดือนเมษายน ค.ศ. 2012 โดยนักเขียนโปรแกรมวิดีโอเกม กับผู้อำนวยการสร้างสรรค์ เอวาน กรีนวูด และตั้งอยู่บนที่ดินที่เป็นส่วนหนึ่งของสตูดิโอ ส่วนหนึ่งของบ้านในเคปทาวน์ ประเทศแอฟริกาใต้ ชื่อเรื่องที่พัฒนาโดยฟรีไลฟส์ไม่ได้ขายดีในทวีปแอฟริกา และผู้ชมในสตูดิโอส่วนใหญ่อยู่ในสหรัฐ เช่นเดียวกับยุโรป, อเมริกาใต้ และจีน ทีมงานฟรีไลฟส์ได้จัดแสดงผลิตภัณฑ์ของพวกเขาในการประชุมเกมอเมริกาเหนือและยุโรปต่าง ๆ และเป็นส่วนหนึ่งของการแถลงข่าวของโซนี่ที่งานอีทรี 2017 ในปี ค.ศ. 2017 ทีมงานฟรีไลฟส์บางคนอาศัยอยู่ในสถานที่เดียวกัน โดยใช้ประโยชน์จากห้องครัวส่วนกลาง
วิดีโอเกม
ฟรีไลฟส์เกี่ยวข้องกับอุตสาหกรรมวิดีโอเกมครั้งแรกเมื่อทีมเสนอผลงานแรมโบร ซึ่งเป็นเกมยิงศิลปะพิกเซล 2 มิติ ที่ได้แรงบันดาลใจจากภาพยนตร์แอ็กชันช่วงคริสต์ทศวรรษ 1980 และคริสต์ทศวรรษ 1990 ในงานเกมแจมลูดัมแดร์เดือนเมษายน ค.ศ. 2012 แรมโบรได้รับรางวัลด้านกราฟิกและความตลกขบขันที่งานแข่งลูดัมแดร์ ซึ่งฟรีไลฟส์ยังคงขยายตัวอย่างต่อเนื่องและปรับเกมในปีต่อ ๆ ไป ในไม่ช้า แรมโบรก็ได้รับการเปลี่ยนชื่อเป็นโบรฟอร์ซ และได้ให้บริการฟรีบนเว็บไซต์ฟรีไลฟส์ในปีถัดไป โบรฟอร์ซได้รับการเปิดตัวอย่างเป็นทางการครั้งแรกผ่านสตีมกรีนไลต์ในปี ค.ศ. 2013 และมีฉบับสปินออฟในชื่อดิเอ็กซ์เพ็นเดโบร ในปี ค.ศ. 2014 หลังจากหนึ่งในสมาชิกของฟรีไลฟส์ได้พบกับผู้จัดจำหน่ายอย่างดีโวลเวอร์ดิจิทัลในมหกรรมอินดีอามาเซที่เบอร์ลิน ดีโวลเวอร์ดิจิทัลก็ได้เซ็นสัญญากับสตูดิโอ และโบรฟอร์ซได้รับการเผยแพร่ในปี ค.ศ. 2015
ปลายปี ค.ศ. 2016 ฟรีไลฟส์ได้ทำเกมตลกอย่างเจนนิเทิลจูสติง ที่พร้อมให้บริการผ่านโปรแกรมสตีมเออลีแอ็คเซส ซึ่งในเกมปาร์ตีที่มีผู้เล่นหลายคนนี้ ผู้เล่นพยายามที่จะย้ายองคชาตที่อ่อนปวกเปียก และแยกออกจากร่าง ไปยังทวารหนักที่แยกออกจากร่าง แม้ว่าเจนนิเทิลจูสติงได้รับการอธิบายว่า "ผิดธรรมดาสำหรับเด็ก" แต่มันก็ได้รับการออกแบบมาเพื่อส่งข้อความเชิงบวกทางเพศไปยังผู้ชมที่อาจไม่ได้รับฟังอย่างอื่น ทางสตูดิโอได้ระบุในบล็อกของนักพัฒนาซอฟต์แวร์ว่าชายที่เป็นคนตรงเพศ, ผู้รักต่างเพศ ได้สังสรรค์โดยไม่พูดคุยว่าพวกเขารู้สึกอย่างไรเกี่ยวกับการมีเพศสัมพันธ์ทางทวารหนัก หรืออวัยวะเพศชายที่สัมผัสกัน และเขียนว่า: "เราได้รับแรงบันดาลใจอย่างมากจากข้อเท็จจริงที่ว่าเจนนิเทิลจูสติงได้ทำให้เรามีสื่อนำในการพูดคุยกันในหมู่พวกเรา" กรีนวูดบอกกับเดอะซันเดย์ไทมส์ว่า "หัวใจสำคัญเกมนี้คือการแสดงความเป็นชาย โดยความพยายามที่จะขัดขวางความคิดที่ฝังแน่นเกี่ยวกับพลังและอำนาจของผู้ชาย" ซึ่งเกมจะไม่ได้รับอนุญาตบนแพลตฟอร์มคอนโซลหลัก ๆ เช่น เอกซ์บอกซ์ หรือเพลย์สเตชัน เมื่อเจนนิเทิลจูสติงถูกแบนจากบริการสตรีมสดของทวิตช์ ไนเจล โลว์รี จากดีโวลเวอร์ดิจิทัลได้ติดต่อสตีมเพื่อดูว่าเกมสามารถถ่ายทอดสดผ่านการแพร่ภาพภายในของแพลตฟอร์มได้หรือไม่ ซึ่งเจนนิเทิลจูสติงได้กลายเป็นเกมแรกที่ออกอากาศผ่านคุณสมบัติการสตรีมสดของสตีม
เมื่อวันที่ 10 กรกฎาคม ค.ศ. 2017 ฟรีไลฟส์ได้เปิดตัวเกมความเป็นจริงเสมือนอย่างกอร์นสำหรับโอคูลัสริฟต์และเอชทีซี ไวฝ์ บนสตีมเออลีแอ็คเซส ซึ่งได้รับการกล่าวขานว่าเป็น "เครื่องจำลองความเป็นจริงเสมือนกลาดิอาตอร์ ที่มีความรุนแรงแบบน่าหัวเราะ" กอร์นแสดงลักษณะเอนจินการต่อสู้ที่ขับเคลื่อนด้วยฟิสิกส์ และมีเลือดแบบรุนแรงจำนวนมาก ฟรีไลฟส์ระบุว่าพวกเขาใช้บริการเออลีแอ็คเซสเพื่อให้สามารถขยายเกมด้วยคุณสมบัติที่ผู้เล่นต้องการเห็น
ความสำเร็จ
ในการให้สัมภาษณ์กับมายเกมมิง กรีนวูดระบุว่าสตูดิโอทำรายได้จากการขายโบรฟอร์ซที่ประมาณ 3 ล้านดอลลาร์สหรัฐภายในปี ค.ศ. 2016 ทีมฟรีไลฟส์ทั้งหมดย้ายไปที่ทามารินบนประเทศที่เป็นเกาะมอริเชียสเป็นเวลาสามเดือนในปลายปี ค.ศ. 2016 โดยใช้ผลกำไรจากความสำเร็จของพวกเขากับโบรฟอร์ซ ฟรีไลฟส์ได้ผลิตซีรีส์วิดีโอที่นี่ในชื่อเกมแจมไอแลนด์ ซึ่งพวกเขาได้บันทึกประสบการณ์การพัฒนาวิดีโอเกมบนเกาะพักผ่อนยอดนิยม
ส่วนในเดือนมกราคม ค.ศ. 2019 เจนนิเทิลจูสติงได้เข้ารอบสุดท้ายสำหรับอินดิเพนเดนต์เกมส์เฟสติวัล 2019 ภายใต้หมวดเรื่องเล่าที่เป็นเลิศ
ความตกลงป้องกันและปราบปรามการค้าสิ่งปลอม
ความตกลงป้องกันและปราบปรามการค้าสิ่งปลอม (Anti-Counterfeiting Trade Agreement) หรือเรียกโดยย่อว่า แอกตา (ACTA) เป็นความตกลงพหุภาคีอันมีวัตถุประสงค์เพื่อสถาปนามาตรฐานสากลสำหรับบังคับใช้สิทธิในทรัพย์สินทางปัญญา และมุ่งหวังจะสร้างกรอบกฎหมายระหว่างประเทศสำหรับขจัดสินค้าปลอม ยาเทียม และการละเมิดลิขสิทธิ์บนโลกออนไลน์ กับทั้งจะมีผลเป็นการสร้างองค์กรควบคุมองค์กรใหม่นอกเหนือไปจากที่มีอยู่แล้วคือองค์การค้าโลก องค์การทรัพย์สินทางปัญญาโลก และสหประชาชาติ
วันที่ 1 ตุลาคม 2554 ประเทศออสเตรเลีย ประเทศแคนาดา ประเทศญี่ปุ่น ประเทศโมร็อกโก ประเทศนิวซีแลนด์ ประเทศสิงคโปร์ ประเทศเกาหลีใต้ และสหรัฐอเมริกาลงนามในความตกลงนี้ ครั้นเดือนมกราคม 2555 สหภาพยุโรปและรัฐสมาชิกอีกยี่สิบสองรายพร้อมใจกันลงนามตามลำดับ ยังให้มีผู้ลงนามแล้วสามสิบเอ็ดราย สนธิสัญญานี้จะมีผลใช้บังคับเมื่อมีผู้ลงนามให้สัตยาบันแล้วเป็นจำนวนหกราย
อุตุนิยมวิทยา
อุตุนิยมวิทยา (Meteorology) เป็นการศึกษาเชิงวิทยาศาสตร์ ว่าด้วยบรรยากาศของโลก โดยเน้นการพยากรณ์อากาศ และกระบวนการของสภาพอากาศ ปรากฏการณ์ทางอุตุนิยมวิทยาเป็นเหตุการณ์เกี่ยวกับสภาพอากาศที่สังเกตได้ ซึ่งให้ความกระจ่างและอธิบายได้ด้วยศาสตร์แห่งอุตุนิยมวิทยา เหตุการณ์เหล่านี้เกิดจากความแปรผันที่มีอยู่ในบรรยากาศของโลก ได้แก่ อุณหภูมิ ความกดอากาศ ไอน้ำ และองค์ประกอบต่าง ๆ และปฏิกิริยาของตัวแปรต่าง ๆ และการเปลี่ยนแปลงที่เกิดขึ้นในช่วงเวลาต่าง ๆ กัน ประเด็นหลักของการศึกษาและการสังเกตเกี่ยวกับสภาพอากาศของโลกนั้น อยู่ที่ชั้นบรรยากาศโทรโพสเฟียร์ (troposphere)
อุตุนิยมวิทยา, climatology, ฟิสิกส์บรรยากาศ และเคมีบรรยากาศ ถือเป็นสาขาย่อยของบรรยากาศศาสตร์ (atmospheric sciences) สำหรับอุตุนิยมวิทยาและอุทกวิทยารวมกันเป็นสาขาของศาสตร์ที่เรียกว่า อุทกอุตุนิยมวิทยา (hydrometeorology)
นักวิทยาศาสตร์ผู้ที่ทำหน้าที่ในการศึกษา ค้นคว้า วิจัยด้านอุตุนิยมวิทยาเรียกว่า นักอุตุนิยมวิทยา
จักรพรรดิปรอบุส
มาร์กุส เอาเรลิอุส ปรอบุส (Marcus Aurelius Probus; ช่วงใดช่วงหนึ่งระหว่าง ค.ศ. 230 ถึง ค.ศ. 235 – กันยายน ค.ศ. 282) เป็นจักรพรรดิแห่งจักรวรรดิโรมันตั้งแต่ ค.ศ. 276 จนถึง ค.ศ. 282 จักรพรรดิปรอบุสทรงเป็นแม่ทัพที่แข็งแกร่งและประสบความสำเร็จในการดำเนินการทางทหาร นอกจากนี้ยังทรงเป็นผู้ปกครองที่มีมโนธรรม และในระยะเวลา 6 ปีแห่งการครองราชย์ของพระองค์ พระองค์ทรงรักษาความรุ่งเรืองภายในมณฑลแห่งโรมันได้ในขณะที่ต้องทนต่อการรุกรานซ้ำแล้วซ้ำเล่าของชนเผ่าอนารยชนในเกือบทุกส่วนของชายแดน
ภายหลังจากการขับไล่ศัตรูของจักรวรรดิ จักรพรรดิปรอบุสทรงถูกบังคับให้จัดการกับการก่อกบฏภายในอีกหลายครั้ง แต่พระองค์แสดงให้เห็นถึงความเมตตาผ่อนปรนและทรงไม่ทำการรุนแรงต่อฝ่ายที่พ่ายแพ้ในทุกที่ที่ทรงทำได้ ในรัชสมัยของพระองค์ อำนาจตามรัฐธรรมนูญของวุฒิสภาโรมันถูกรักษาไว้อย่างคงที่ และพระองค์เป็นจักรพรรดิที่ทรงได้รับชัยชนะ ซึ่งทรงนำกองทัพของพระองค์ไปสู่ชัยชนะเหนือแม่น้ำไรน์ โดยที่อ้างว่าพระองค์ทรงทำตามการอนุมัติของวุฒิสภา
เมื่อทรงเอาชนะกลุ่มเจอร์แมนิกได้ จักรพรรดิปรอบุสทรงโปรดให้บูรณปฏิสังขรณ์ป้อมปราการโบราณของจักรพรรดิฮาดริอานุสขึ้นใหม่ระหว่างแม่น้ำไรน์กับแม่น้ำดานูบ เพื่อป้องกันพื้นที่อะกริ เดกูมาเตส (ทุ่งเดคูมาเทียน) และทรงเรียกร้องขอเอาส่วยของกำลังพลจากผู้พิชิตเพื่อตั้งถิ่นฐานใหม่ในมณฑลที่จำนวนประชากรลดลงภายในจักรวรรดิและจัดหาการป้องกันชายแดนอย่างเพียงพอ แม้ว่าพระองค์จะทรงได้รับความนิยมอย่างแพร่หลาย แต่จักรพรรดิปรอบุสทรงก็ทรงถูกสังหารในการก่อกบฏของพลทหารในขณะที่อยู่ระหว่างการเตรียมการสำหรับการทำสงครามกับเปอร์เซีย ซึ่งจะดำเนินการทำสงครามดังกล่าวในรัชสมัยของจักรพรรดิการุส ผู้สืบทอดตำแหน่งของพระองค์
ยอดเขาคังเช็นเจองา
คังเช็นเจองา (, Kangchenjunga) หรือ กัญจนชังฆา (कञ्चनजङ्घा) เป็นยอดเขาที่สูงเป็นอันดับสามของโลก รองจากยอดเขาเอเวอเรสต์ และยอดเขาเคทู ตั้งอยู่ในเทือกเขาหิมาลัยบริเวณพรมแดนประเทศอินเดียกับเนปาล มีความสูงกว่า 8,586 เมตร หรือ 28,169 ฟุต
ตลาดหลักทรัพย์มาดริด
ตลาดหลักทรัพย์มาดริด (Bolsa de Madrid; Madrid Stock Exchange) เป็นตลาดหลักทรัพย์ในกรุงมาดริด ประเทศสเปน มี Bolsas y Mercados Españoles เป็นเจ้าของและดำเนินการ เป็นตลาดหลักทรัพย์ที่ใหญ่ที่สุดในบรรดาสี่แห่งของประเทศสเปน (ตลาดอื่นได้แก่ ตลาดหลักทรัพย์บาร์เซโลนา บาเลนเซีย และบิลบาโอ)
วิดีโอบล็อก
วิดีโอบล็อก หรือ วิดีโอล็อก (video blog, video log) มักย่อว่า วล็อก (vlog; /ˈvlɒɡ/) คือรูปแบบของบล็อกที่เป็นวิดีโอ วล็อกมักเป็นการตรึงวิดีโอ (หรือลิงก์วิดีโอ) รวมเข้ากับข้อความ รูปภาพ และข้อมูลอภิพันธุ์อื่น ๆ อีกทั้งรายการนี้ยังสามารถบันทึกได้เป็นหนึ่งตอนจบหรือตัดแบ่งเป็นหลายตอนก็ได้ ปัจจุบันวล็อกได้รับความนิยมอย่างมากบนยูทูบ
บล็อกบัสเตอร์ (สื่อบันเทิง)
คำว่า บล็อกบัสเตอร์ (blockbuster) หรือ ภาพยนตร์เงินล้าน เป็นคำที่เรียกใช้สื่อบันเทิง ซึ่งใช้เพื่ออธิบายถึงภาพยนตร์ที่ผลิตโดยบริษัทสร้างภาพยนตร์รายใหญ่ แต่ยังรวมถึงสื่ออื่นๆ ที่ได้รับความนิยมและได้รับความสำเร็จทางการเงินเช่นกัน นอกจากนี้ คำว่า "บล็อกบัสเตอร์" ยังมีความหมายที่อ้างถึงงานสร้างที่ใช้งบประมาณสูงโดยมีเป้าหมายเป็น "บล็อกบัสเตอร์" โดยจะเน้นตลาดมวลชนและมีการผลิตสินค้าที่เกี่ยวข้อง บางครั้งอาจถึงขนาดที่บริษัทสร้างภาพยนตร์หรือผู้จัดจำหน่ายภาพยนตร์ต้องพึ่งพาความสำเร็จทางการเงินของงานสร้างนี้
ประวัติคำ
คำว่า "บล็อกบัสเตอร์" เริ่มปรากฏในสื่อของอเมริกาตั้งแต่ช่วงต้นของปี 1940 เป็นการอ้างอิงถึงระเบิดบล็อกบัสเตอร์ (blockbuster bombs) ที่สามารถทำลายอาคารบ้านทั้งชุดได้ ในช่วงเวลาที่สหรัฐอยู่ในสงครามโลกครั้งที่สอง ครั้งแรกที่เรียกใช้คำว่า "บล็อกบัสเตอร์" เพื่ออธิบายภาพยนตร์เกิดขึ้นเมื่อเดือนพฤษภาคม 1943 โฆษณาในนิตยสาร วาไรตี และ โมชันพิกเชอร์เฮรัลด์ อธิบายภาพยนตร์เรื่อง บอมบ์บาร์ดิเออร์ ว่า "เป็นภาพยนตร์ที่สุดแห่งความมันส์และตื่นเต้นที่ไม่เหมือนใคร!" (The block-buster of all action-thrill-service shows!) โฆษณาอีกเรื่องในปี 1944 ยังโฆษณาว่าหนังสารคดีเกี่ยวกับสงครามชื่อ วิตเดอะมารีนส์แอตทาราวา มีผลตอบรับจากผู้ชมในระดับ "บล็อกบัสเตอร์สองตัน"
อกหัก (เพลงบอดี้สแลม)
"อกหัก" เป็นซิงเกิลจากอัลบั้มของวงดนตรีแนวร็อกบอดี้สแลม จากอัลบั้มชุดที่ 4 Save my Life
การตอบรับ
เพลง อกหัก ติดอันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 5 พฤศจิกายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
โตรณะ
โตรณะ (Torana) หมายถึงซุ้มประตูลอยตัวที่ตกแต่งอย่างวิจิตร ตั้งอยู่เพื่อบ่งบอกทางเข้า พบในสถาปัตยกรรมฮินดู พุทธ และเชน ในอนุทวีปอินเดีย ซึ่งเผยแพร่ไปยังเอเชียตะวันออกเฉียงใต้ ถึง เอเชียตะวันออก
โตรณะแรกค้นพบที่สถูปสาญจีซึ่งสร้างขึ้นในสมัยเมารยะ ราว 300 ปี ก่อน ค.ศ. โตรณะที่พบที่สาญจีนั้นสร้างขึ้นด้วยหินเป็นหลัก อันเป็นลักษณะเด่นของสถาปัตยกรรมยุคนั้นที่มีการสร้างอนุสาวรีย์หินขนาดใหญ่
เชื่อกันว่า "ไผฟาง" ในสถาปัตยกรรมจีน, "โทริอิ" ในสถาปัตยกรรมญี่ปุ่นนั้นพัฒนามาจากโตรณะ นอกจากนี้ยังรวมถึงซุ้มประตูที่คล้ายกัน เช่น ""(일주문) และ ""(홍살문) ในสถาปัตยกรรมเกาหลี และบางเอกสารเชื่อว่าอาจรวมถึงซุ้มประตูวัดในไทย อีกด้วย สังเกตได้จากเป้าหมายการใช้งานและลักษณะโครงสร้างที่คล้ายกัน แต่มีการพัฒนาเป็นแบบพื้นถิ่น เช่นการมีเสาหลายชั้นและหลังคากระเบื้องซ้อนในจีน
เจ้าหญิงลัลลา อาอิชะฮ์
เจ้าหญิงลัลลา อาอิชะฮ์ (ประสูติ: 17 มิถุนายน พ.ศ. 2473 — สิ้นพระชนม์: 4 กันยายน พ.ศ. 2554) เป็นพระราชธิดาในสมเด็จพระราชาธิบดีมุฮัมมัดที่ 5 กับเจ้าหญิงลัลลา อับลา พระชายาองค์ที่สอง และเป็นพระปิตุจฉาในสมเด็จพระราชาธิบดีมุฮัมมัดที่ 6 แห่งโมร็อกโก ทั้งนี้พระองค์เคยดำรงตำแหน่งเป็นเอกอัครราชทูตโมร็อกโก, องค์นายิกาสภาเสี้ยววงเดือนแดงโมร็อกโก และองค์ประธานกิตติมศักดิ์ของสหภาพสตรีแห่งชาติโมร็อกโก
พระประวัติ
เจ้าหญิงลัลลา อาอิชะฮ์ ประสูติเมื่อวันที่ 17 มิถุนายน พ.ศ. 2473 ณ กรุงราบัต เป็นพระราชธิดาในสมเด็จพระราชาธิบดีมุฮัมมัดที่ 5 กับเจ้าหญิงลัลลา อับลา พระชายาองค์ที่สอง พระองค์ได้รับการศึกษาเบื้องต้นในราบัตและสำเร็จการศึกษาระดับบากาโลเรอา (Baccalauréat) จนเมื่อสมเด็จพระราชาธิบดีมุฮัมมัดที่ 5 พระราชบิดาทรงลี้ภัยบนเกาะคอร์ซิกาในปี พ.ศ. 2496 ทำให้การศึกษาด้านภาษาของพระองค์ชะงักลง
เจ้าหญิงลัลลา อาอิชะฮ์ เสกสมรสกับฮะซัน อัลยะอ์กูบีย์ (Hassan al-Yaqubi) โดยงานเสกสมรสครั้งนั้นเป็นพิธีเสกสมรสหมู่จัดขึ้นเมื่อวันที่ 16 สิงหาคม พ.ศ. 2504 โดยมีเจ้าหญิงลัลลา ฟาฏิมะฮ์ และเจ้าหญิงลัลลา มาลิกะฮ์ เสกสมรสกับพระภัสดาในงานเดียวกันนั้น โดยพระองค์มีพระธิดาสองคน คือ
เจ้าหญิงลัลลา อาอิชะฮ์สิ้นพระชนม์เมื่อวันที่ 4 กันยายน พ.ศ. 2554 ณ กรุงราบัต สิริพระชันษา 81 ปี
การทรงงาน
เจ้าหญิงลัลลา อาอิชะฮ์ ทรงดำรงตำแหน่งเป็นเอกอัครราชทูตโมร็อกโกประจำสหราชอาณาจักร (พ.ศ. 2508—2512), ประจำประเทศกรีซ (พ.ศ. 2512—2513) และประจำประเทศอิตาลี (พ.ศ. 2513—2516)
หลี่มู่
หลี่มู่ (李牧,?-229 ปีก่อนคริสตกาล) ขุนพลของ รัฐจ้าว ใน ยุครณรัฐ ของ ประวัติศาสตร์จีน เขาถูกบันทึกชื่อโดยนักประวัติศาสตร์ว่าเป็นหนึ่งในสี่ขุนพลที่ยิ่งใหญ่ที่สุดของยุครณรัฐ, ร่วมกับ ไป๋ ฉี่ หวัง เจี่ยน และ เหลียนป๋อ
เจ้าหญิงลัลลา อาอิชะฮ์
การทรงงาน
นอกจากนี้ทรงดำรงตำแหน่งเป็นองค์นายิกาสภาเสี้ยววงเดือนแดงโมร็อกโก ช่วงปี พ.ศ. 2493—2510 และเป็นองค์ประธานกิตติมศักดิ์ของสหภาพสตรีแห่งชาติโมร็อกโกตั้งแต่ปี พ.ศ. 2512 จนกระทั่งสิ้นพระชนม์
เครื่องราชอิสริยาภรณ์
มีเครื่องราชอิสริยาภรณ์เรียงตามปี ดังนี้
ปัถยา วาสนสิริ
ประวัติ
ปัถยา วาสนสิริ เกิดเมื่อวันที่ 7 มีนาคม พ.ศ. 2534 เป็นนักร้องหญิงชาวไทย จบการศึกษาจากคณะมัณฑนศิลป์ สาขาการออกแบบภายใน มหาวิทยาลัยศิลปากร วิทยาเขตพระราชวังสนามจันทร์
ปัถยาเริ่มต้นทำงานเพลงกับทางค่ายการ์เด้น มิวสิค โดยเป็นการแยกตัวออกมาจากค่ายอาร์เอส มิวสิก เธอเป็นศิลปินกลุ่มในนาม "นิว โฟล์เดอร์ (New folder)" ในปีพ.ศ. 2555 ประกอบสมาชิก 4 คน ได้แก่ ฝ้าย - ปัถยา วาสนสิริ, แทน - เท่าฟ้า มณีประสพโชค, เทิส - ภาณุภัค โชคนาคะวโร, โอโซน - ศตชัย ทิพวัฒน์ และเธอเป็นนักร้องหญิงคนเดียวในวง มีเพลงที่เป็นที่รู้จักคือเพลง "ไม่โกรธความรัก (The Memories)" แต่เพลงเดี่ยวที่ปัถยาได้ขับร้องนั่นคือเพลง "รักเธอตัวเป็นเกลียว" ซึ่งเป็นเพลงแรกของวงอีกด้วย
ในปีพ.ศ. 2558 ปัถยาได้เข้าร่วมโปรเจกต์พิเศษของการ์เด้น มิวสิค ในชื่อ "Garden Music Presents : Special Project พิเศษส่งท้ายปี Garden (THE MEMORIES)" โดยการย้อนเวลาผ่านความทรงจำกับเพลงท­ี่เคยคุ้น 5 ยุคสมัย กับ 5 เพลงรัก บนบรรยากาศใหม่ ถ่ายทอดผ่านเหล่าศิลปินค่ายการ์เด้น มิวสิค โดยปัทยาได้ขับร้องเพลง "เก็บไว้ที่เดิม" ร่วมกับ เอก สุระเชษฐ์
ในปีเดียวกัน หลังจากยุบวงนิว โฟล์เดอร์ ปัทยาได้เป็นศิลปินเดี่ยวและได้ออกซิงเกิลแรกในชื่อ "แค่หวังจะมี (Hope)" ก่อนที่จะหมดสัญญาและหายจากงานเพลงไปถึง 2 ปี ปัจจุบันเป็นศิลปินเดี่ยวภายใต้สังกัด BOXX MUSIC ในเครือมิวสิกมูฟเอนเตอร์เทนเมนต์ โดยออกซิงเกิลแรกที่ชื่อว่า "บอกฉันก่อน (SIGN)" โดยเพลงนี้มีส่วนผสมลงตัวระหว่างกลิ่นอายของแนวดนตรี Electronic Folk ที่มีส่วนผสมของ Ambiance Sound ที่เข้ามาเติมบรรยากาศของเพลงให้เต็มไปด้วยมวลแห่งความสับสนล่องลอย เหมือนท้องฟ้าที่กำลังจะมีเมฆปกคลุมเป็นสัญญาณเตือนถึงอะไรบางอย่าง และมีผลงานตามมาอีกหลายๆเพลง
นอกจากอาชีพนักร้องแล้ว อีกทั้งเธอยังเป็นครูสอนร้องเพลง, ครูสอนวาดรูป และนักเต้นสวิงแดนซ์ อีกด้วย
สแต็ก (แก้ความกำกวม)
สแต็ก อาจหมายถึง
ตลาดหลักทรัพย์อิตาลี
แหล่งข้อมูลอื่น
เว็บไซต์อย่างเป็นทางการ
หู จินเฉวียน
หู จินเฉวียน (จีนตัวย่อ: 胡金铨, จีนตัวเต็ม: 胡金銓, พินอิน: Hú Jīnquán) หรือที่รู้จักกันดีในชื่อภาษาอังกฤษว่า คิง ฮู (King Hu) เป็นอดีตผู้กำกับภาพยนตร์ชาวจีนที่มีชื่อเสียงในอดีต ได้รับการยกย่องให้เป็น "ปรมาจารย์ภาพยนตร์กำลังภายใน" หรือ "ราชาแห่งภาพยนตร์กำลังภายใน" เช่นเดียวกับ จางเชอะ
หู จินเฉวียน เกิดเมื่อวันที่ 29 เมษายน ค.ศ. 1932 ที่กรุงปักกิ่ง ประเทศจีน จบการศึกษาวิชาศิลปะที่นั่น จากนั้นในปี ค.ศ. 1949 จึงได้อพยพมาอาศัยอยู่ยังฮ่องกง ที่ฮ่องกง หู จิน เฉวียนได้เข้าทำงานที่บริษัท ชอว์ บราเดอรส์ ในตำแหน่งผู้ช่วยผู้กำกับ, ผู้กำกับฝ่ายศิลป์, ผู้เขียนบท
จนกระทั่งในปี ค.ศ. 1966 ได้มีโอกาสกำกับภาพยนตร์เรื่องCome Drink with Me ภาพยนตร์ประสบความสำเร็จเป็นอย่างมาก และยังได้ถือเป็นการแจ้งเกิดของนักแสดงหญิงหน้าใหม่ ที่ต่อมาเธอจะกลายมาเป็นราชินีภาพยนตร์กำลังภายใน คือ เจิ้ง เพ่ยเพ่ย ในเวลาต่อมา
ต่อมาในปี ค.ศ. 1971 หู จินเฉวียนยังได้กำกับภาพยนตร์อีกเรื่อง คือ A Touch of Zen ซึ่งนับได้ว่าเป็นภาพยนตร์กำลังภายในเรื่องแรกที่ได้มีโอกาสเผยแพร่ไปในระดับนานาชาติ คือ ได้มีชื่อเข้าชิงรางวัลปาล์มทองคำ ในเทศกาลภาพยนตร์เมืองคานส์ ในปี ค.ศ. 1975 และถือเป็นต้นแบบให้กับ หลี่ อัน ผู้กำกับฯในรุ่นต่อมาอีกหลายสิบปี สร้างเป็นภาพยนตร์กำลังภายในเรื่องใหม่ คือ Crouching Tiger, Hidden Dragon ในปี ค.ศ. 2000 ซึ่งโด่งดังและประสบความสำเร็จเป็นอย่างมาก
ในทศวรรษที่ 90 หู จินเฉวียนยังคงมีผลงานอีกต่อไป ได้แก่ The Swordman ในปี ค.ศ. 1990 และPainted Skin ในปี ค.ศ. 1993 ซึ่งประสบความสำเร็จเป็นอย่างดีทั้งสองเรื่อง
หู จินเฉวียน ได้รับรางวัลม้าทองคำ ไลฟ์ไทม์แอคชีเมนต์ ในปี ค.ศ. 1997 เพื่อเป็นเกียรติแก่ผลงานที่มีมาทั้งชีวิต และเสียชีวิตเมื่อวันที่ 14 มกราคม ปีเดียวกัน ที่กรุงไทเป ประเทศไต้หวัน
ซามูไรพเนจร
ซามูไรพเนจร ("เคนชินคนพเนจร", ชื่อเต็ม: ; "เคนชินคนพเนจร: นิยายรักนักดาบยุคเมจิ") เป็นการ์ตูนญี่ปุ่นผลงานของ โนบุฮิโระ วาสึกิ เรื่องราวของซามูไรชื่อเคนชิน ชื่อการ์ตูนภาษาอังกฤษของซามูไรพเนจร ใช้ชื่อ Rurouni Kenshin และในบางประเทศใช้ชื่อ Samurai X ในฉบับหนังสือการ์ตูนมี 28 เล่มจบ ในฉบับภาษาไทยตีพิมพ์โดยสยามอินเตอร์คอมิกส์ ในฉบับภาษาญี่ปุ่นตีพิมพ์โดยชูเอฉะ
ภาพยนตร์ไลฟ์แอ็กชันของเรื่องนี้ได้มีการประกาศเปิดตัวเมื่อวันที่ 28 มิถุนายน 2554 อำนวยการสร้างโดย วอร์เนอร์บราเธอร์ส และกำกับโดย โอโตะโมะ เคชิ โดยมีนักแสดงนำคือ ซะโต ทะเกะรุ (ตัวเอกใน คาเมนไรเดอร์ เดนโอ) แสดงเป็นเคนชิน และ ทะเกะอิ เอะมิ แสดงเป็นคาโอรุ ภาพยนตร์เรื่องนี้ได้ออกฉายครั้งแรกเมื่อวันที่ 25 สิงหาคม 2555
ปฐมบท
ฮิมุระ เคนชิน อดีตมือสังหารของคณะปฏิวัติเจ้าของฉายา "มือพิฆาตบัตโตไซ" ได้วางดาบ กลายเป็นซามูไรพเนจรธรรมดาๆ จวบจนได้มาพบกับครูฝึกดาบสาวของสำนักคามิยะคัตชินริว คามิยะ คาโอรุ ผู้ซึ่งทำให้เขารู้สึกสบายใจและหยุดการเดินทางที่ไร้จุดหมายลงได้ หลังจากการพำนักอยู่กับคาโอรุ เคนชินต้องเข้าไปมีส่วนเกี่ยวข้องเหตุการณ์มากมายและได้พบกับ ซางาระ ซาโนสุเกะ, เมียวยิน ยาฮิโกะ, ทากานิ เมกุมิ รวมถึงชิโนโมริ อาโอชิ และกลุ่มโอนิวาบังชู
ภาคชิชิโอ: เกียวโต
การหวนกับมาพบกันอีกครั้งของเคนชิน และไซโต ฮาจิเมะ อดีตหัวหน้าหน่วยชินเซ็น กอง 3 ซึ่งปัจจุบันได้ทำหน้าที่ตำรวจสันติบาล ไซโตซึ่งมีหน้าที่เป็นสายสืบให้กับรัฐบาลกลางกำลังสืบสวนเรื่องของอดีตมือสังหารของคณะปฏิวัติอีกคนหนึ่ง ชิชิโอ มาโคโตะ ซึ่งคาดว่ากำลังเตรียมแผนก่อการปฏิวัติอยู่ จากเหตุการณ์การสังหาร โอคุโบ โทชิมิจิ เสนาบดีฝ่ายมหาดไทยโดยเซตะ โซจิโร่ สมุนของชิชิโอ ทำให้เคนชินไม่อาจอยู่เฉยได้ เขาจึงเดินทางยังเกียวโตเพื่อยับยั้งแผนการปฏิวัติของชิชิโอ ขณะเดียวกันชิชิโอก็เรียกกองกำลังจุปปงคาตานะ ซึ่งเป็นยอดฝีมือพิเศษ 10 คนของตัวเองออกมารับมือกับเคนชินด้วย ทางด้านซาโนสุเกะก็ได้ออกติดตามเคนชินมาที่เกียวโตเพื่อช่วยเหลือเคนชินอีกแรง ขณะที่ยาฮิโกะกับคาโอรุก็เดินทางมาหาเคนชินเช่นกัน ระหว่างการเดินทางเคนชินพบกับ มากิมาจิ มิซาโอะ สาวน้อยแห่งโอนิวาบังชู และด้วยความช่วยเหลือของกลุ่มโอนิวาบังชู ทำให้พวกของเคนชินสามารถป้องกันแผนเผากรุงเกียวโตเพื่อก่อความวุ่นวาย ในขณะที่ตัวชิชิโอและผู้ใกล้ชิดเตรียมนำเรือดำ "เรนโกกุ" เข้าอ่าวโตเกียวเพื่อสร้างความวุ่นวาย แต่ในที่สุดเรือเรนโกกุ ก็ถูกระเบิดมือของซาโนสุเกะทำลายเสียหายจนต้องเลิกล้มแผนการบุกยึดอ่าวโตเกียวไป ชิชิโอพร้อมทั้งจุปปงคาตานะทั้งหมดจึงย้อนกลับไปที่ฐานของตัวเองพร้อมกับท้าให้เคนชินตาม การต่อสู้ครั้งสุดท้ายของเคนชินและชิชิโอ เดิมพัน ด้วยชะตากรรมของรัฐบาลญี่ปุ่น
ภาคเอนิชิ: ทัณฑ์มนุษย์
หลังจบศึกชิชิโอ พวกเคนชินอยู่อย่างสงบซักระยะ แต่แล้วเงาแห่งการต่อสู้ก็เริ่มขึ้นอีกครั้ง เมื่อกลุ่มคน 6 คน ที่เคยมีความแค้นต่อเคนชิน ในสมัยอดีตรวมตัวกันมาเพื่อแก้แค้น 1 ในนั้น คือ ยูกิชิโร่ เอนิชิ น้องชายของ ยูกิชิโร่ โทโมเอะ ภรรยาที่ล่วงลับของเคนชินเอง เอนิชิที่แค้นฝังใจว่าเคนชินผิด จึงทำทุกวิถีทางเพื่อทำให้เคนชินทุกข์ใจ โดยเริ่มจากการทำร้ายคนรอบข้าง ถึงขั้นนำทัพบุกโรงฝึกคามิยะ แต่พวกเคนชินก็จัดการได้หมด แต่หลังจากหมอกควันที่หนาทึบจางลง ทุกคนก็พบว่าคาโอรุถูกดาบปักอกและถูกกรีดใบหน้าแบบเคนชินแล้วสิ้นใจไปเสียแล้ว เคนชินถึงกับหมดหวัง หนีไปอาศัยอยู่ที่หมู่บ้านคนไร้ราก แม้ทุกคนมาเตือนสติ เคนชินก็ไม่สน ซาโนก็กลับไปบ้านเกิดกับก่อเรื่องแล้วกลับมาในภายหลัง ขณะที่อาโอชิกับมิซาโอะเพิ่งมาถึง พอรู้ทราบเชื่อว่าคาโอรุยังไม่ตายจึงขุดศพชันสูตรดู จนรู้ว่าคือศพปลอม อาโอชิกับไซโต้สืบหาฐานใหม่ของเอนิชิ ทางคุจิรานามิ เฮียวโก ที่แค้น เพราะถูกเคนชินตัดมือขวาตอนสงครามปฏิวัติ เกิดคลั่งแหกคุกอาละวาดไปทั่ว ยาฮิโกะออกมารับหน้าแทน สึบาเมะเตือนสติเคนชินสำเร็จ จึงโค่นคุจิรานามิลง พอทุกคนกลับมารวมตัวไปฐานใหม่ของเอนิชิบนเกาะร้าง สู้ตัดสินกันจนชนะ ช่วยคาโอรุตัวจริงออกมาสำเร็จ เอนิชิที่ได้รับบันทึกก่อนตายของโทโมเอะจากคาโอรุ พอถึงโตเกียวก็หลบหนีไปหมู่บ้านคนไร้ยาก โดยหมดหวังกับตัวเอง โดยไม่รู้ว่าตนได้อยู่กับพ่ออีกครั้ง
อสงไขย
อสงไขย (असंख्येय อสํเขฺยย; อสงฺเขยฺย หรือ อสํเขยฺย) หมายถึง นับไม่ถ้วน, ไม่ง่ายที่จะนับ, หรือเป็นจำนวนธรรมชาติเท่ากับหนึ่งโกฏิยกกำลัง 20 (10,000,00020) หรือ 10140 (เลข 1 แล้วตามด้วยเลข 0 ต่อท้ายทั้งหมด 140 ตัว)
บางตำรากล่าวว่าหมายถึงเลข ซึ่งมีหลายความหมาย พระพุทธภัทระตีความว่า a=5, b=103 ส่วนพระศิกษานันทะตีความว่า a=7, b=103 และ Thomas Cleary ตีความว่า a=10, b=104
อสงไขยเป็นระยะเวลาที่ยาวนานจนไม่อาจคำนวณได้ มีอุปมาว่า ประมาณเม็ดฝนของการเกิดฝนตกใหญ่อย่างมโหฬารทั้งวันทั้งคืนเป็นเวลานานถึง 3 ปี ไม่ได้ขาดสายเลย ในศาสนาพุทธจึงมักใช้กล่าวถึงระยะเวลาที่พระโพธิสัตว์สั่งสมบารมีมาเพื่อเป็นพระพุทธเจ้า
นอกจากนี้ในพระไตรปิฎกและอรรถกถายังมีการใช้คำว่า "อสงไขย" เฉย ๆ ด้วยเช่นกัน แต่เป็นอติพจน์และใช้ในความหมายที่ว่า มากมาย หรือ นับไม่ถ้วน (infinity) ไม่ได้ใช้ในแง่ของการบอกปริมาณว่าเท่ากับ และไม่ได้หมายถึงอสงไขยกัป
ประเภท
อรรถกถากล่าวถึง อสงไขย ไว้ดังนี้
วิธีนับอสงไขยในแง่ของตัวบ่งปริมาณ
การนับอสงไขยให้เทียบเอาดังนี้
หมายเหตุ: ร้อยแสน=สิบล้าน
จำนวนอสงไขย
ช่วงระยะเวลาที่พระโพธิสัตว์บำเพ็ญบารมีก่อนจะตรัสรู้เป็นพระสัมมาสัมพุทธเจ้า แบ่งตามประเภทของพระโพธิสัตว์
พระโพธิสัตว์ประเภทปัญญาธิกะใช้เวลา 20 อสงไขย กับอีกแสนมหากัป
พระโพธิสัตว์ประเภทศรัทธาธิกะใช้เวลา 40 อสงไขย กับอีกแสนมหากัป
มหาวิทยาลัยโอไฮโอสเตต
มหาวิทยาลัยโอไฮโอสเตต (Ohio State University) เป็นมหาวิทยาลัยรัฐในสหรัฐอเมริกา ที่มุ่งเน้นการวิจัย ตั้งอยู่ที่เมืองโคลัมบัสอันเป็นเมืองหลวงของรัฐโอไฮโอ ก่อตั้งในปี พ.ศ. 2413 ในปี พ.ศ. 2553 มีนักศึกษาปริญญาบัณฑิต 38,479 คน (วิทยาเขตโคลัมบัส), 46,690 คน (วิทยาเขตทั้งหมด) นักศึกษาระดับบัณฑิตศึกษา 13,341 คน (วิทยาเขตโคลัมบัส), 13,657 คน (วิทยาเขตทั้งหมด) และ จำนวนบุคลากรเต็มเวลา 5,584 (บุคลากรทางด้านการศึกษา), 21,693 (บุคลากรที่ไม่ใช่ทางด้านการศึกษาไม่นับนักเรียน) ซึ่งนับเป็นมหาวิทยาลัยที่มีนักศึกษามากเป็นอันดับ 1 ของสหรัฐอเมริกาในปีการศึกษา 2549, 2550, และ 2551
วัดมหาธาตุวรวิหาร (จังหวัดราชบุรี)
วัดมหาธาตุวรวิหาร เป็นพระอารามหลวงชั้นตรี ชนิดวรวิหาร สร้างตั้งแต่สมัยของพระเจ้าชัยวรมันที่ 7 แห่งเขมร อายุราวพุทธศตวรรษที่ 18 ถนนเขางู ตำบลหน้าเมือง อำเภอเมืองราชบุรี จังหวัดราชบุรี ตั้งอยู่เกือบใจกลางเมืองราชบุรี ทางฝั่งตะวันตกของแม่น้ำแม่กลอง เดิมเรียกว่า "วัดหน้าพระธาตุ" "วัดพระศรีรัตนมหาธาตุ" มีพระปรางค์ก่อด้วยศิลาแลงสูง 12 วา ภายในมีจิตรกรรมฝาผนังที่พระปรางค์ เป็นวัดที่ประดิษฐานพระบรมสารีริกธาตุ ปัจจุบันมีพระธรรมปัญญาภรณ์ (ไพบูลย์ ชินวํโส ป.ธ.๗) เจ้าคณะจังหวัดราชบุรี เป็นเจ้าอาวาส
อสงไขย
จำนวนอสงไขย
พระโพธิสัตว์ประเภทวิริยาธิกะใช้เวลา 80 อสงไขย กับอีกแสนมหากัป
วัดมหาธาตุวรวิหาร (จังหวัดราชบุรี)
ประวัติ
แรกสร้างขึ้นตั้งแต่สมัยทวารวดี ราวพุทธศตวรรษที่ 13 ต่อมาในราวพุทธศตวรรษที่ 18 วัฒนธรรมเขมรจากราชอาณาจักรกัมพูชาได้แพร่เข้าสู่ดินแดนราชบุรี จึงได้มีการก่อสร้างและดัดแปลงศาสนสถานกลางเมืองราชบุรีขึ้นเป็นพระปรางค์ และสร้างกำแพงศิลาแลงล้อมรอบเพื่อให้เป็นศูนย์กลางของเมืองตามคติความเชื่อเรื่องภูมิจักรวาลของเขมร ต่อมาในสมัยอยุธยาตอนต้น ราวพุทธศตวรรษที่ 20 – 21 ได้มีการก่อสร้างพระปรางค์แบบอยุธยาขึ้งซ้อนทับและสร้างพระปรางค์บริวารขึ้นอีก 3 องค์บนฐานเดียวกัน
มหาวิทยาลัยโอไฮโอสเตต
มหาวิทยาลัยโอไฮโอสเตตตั้งอยู่บนพื้นที่ 14.04 ตารางกิโลเมตร ซึ่งจัดว่าเป็นมหาวิทยาลัยที่มีพื้นที่ที่มากที่สุดแห่งหนึ่งในสหรัฐอเมริกา ที่ตั้งของมหาวิทยาลัยห่างจากใจกลางเมืองโคลัมบัสเพียง 4 กิโลเมตร มหาวิทยาลัยมีงบประมาณประจำปีประมาณ 2 พันล้านเหรียนสหรัฐต่อปี มหาวิทยาลัยโอไฮโอสเตตจัดอยู่ในกลุ่มบิ๊กเทน ซึ่งเป็นกลุ่มมหาวิทยาลัยที่มีความเป็นเลิศทางด้านการศึกษาที่สุดของรัฐต่างๆ ในแถบมิดเวสต์
วัดมหาธาตุวรวิหาร (จังหวัดราชบุรี)
ประวัติ
ต่อมาในรัชสมัยพระบาทสมเด็จพระพุทธเลิศหล้านภาลัย ได้ทรงพระกรุณาโปรดเกล้าฯ ให้ย้ายเมืองราชบุรีจากฝั่งตะวันตกมายังฝั่งตะวันออก ประชาชนก็ย้ายตามความเจริญไปด้วย วัดมหาธาตุจึงกลายเป็นวัดร้างไม่มีพระสงฆ์จำพรรษา ต่อมาในรัชสมัยพระบาทสมเด็จพระนั่งเกล้าเจ้าอยู่หัว ใน พ.ศ. 2338 พระภิกษุองค์หนึ่งชื่อพระบุญมา ได้ธุดงค์มาเห็นวัดนี้มีสถานที่ร่มรื่น เหมาะสำหรับการปฏิบัติธรรมจึงได้ขอความร่วมมือจากพุทธศาสนิกชนช่วยกันปัดกวาดซ่อมแซมเสนาสนะต่างๆ ในที่สุด วัดมหาธาตุจึงกลับมาเป็นศูนย์กลางของศาสนาเช่นเดิม และยังคงเป็นมาจนถึงปัจจุบัน
อสงไขย
จำนวนอสงไขย
สำหรับพระโคตมพุทธเจ้า ซึ่งพระองค์เป็นพระโพธิสัตว์ประเภทปัญญาธิกะ ใช้เวลา 20 อสงไขย กับอีกแสนมหากัป คือ
วัดมหาธาตุวรวิหาร (จังหวัดราชบุรี)
ปฏิมากรรมที่สำคัญ
พระปรางค์ประธาน เป็นสถาปัตยกรรมที่สร้างขึ้นในพุทธศตวรรษที่ 18 และได้รับการซ่อมแซมเพิ่มเติมในสมัยอยุธยาตอนต้นตรงส่วนที่เป็นซุ้มด้านตะวันออก และภาพจิตรกรรมภายใน ประกอบด้วยพระปรางค์ประธานและพระปรางค์บริวาร 3 องค์บนฐานเดียวกันมีการตกแต่งองค์พระปรางค์ทั้งหมดด้วยลวดลายปูนปั้นอย่างงดงาน ด้านตะวันออกของพระปรางค์ประธานมีบันไดและขึ้นมุขยื่น ภายในเป็นคูหาเชื่อมต่อกับพระปรางค์ ผนังภายในองค์พระปรางค์ทุกด้านมีภาพจิตรกรรมรูปพระอดีตพุทะเจ้า สันนิษฐานว่าเขียนขึ้นในสมัยเดียวกันกับการสร้างองค์พระปรางค์ พระวิหารหลวง อยู่ด้านหน้าพระปรางค์ภายนอกระเบียงคด เป็นซากอาคารในแผนผังสี่เหลี่ยมผืนผ้า ฐานด้านล่างสุดก่อด้วยศิลาแลง ด้านหน้ามีมุขยื่น บนพระวิหารเคยมีเจดีย์ขนาดเล็กตั้งอยู่ แต่พังทลายลงหมด บนฐานวิหารมีอาคารไม้โล่ง หลังคาเครื่องไม่มุงสังกะสี อาคารหลังนี้กล่าวกันว่า นายหยินบิดาของขุนสิทธิสุวรรณพงศ์ อดีตนายกเทศมนตรีเทศบาลเมืองราชบุรีเป็นผู้สร้างขึ้นเมื่อ พ.ศ. 2454 พระวิหารนี้เคยเป็นที่ตั้งโรงเรียนพระอภิธรรมราชบุรี ภายในอาคารพระวิหารประดิษฐานพระพุทธรูปปูนปั้นแกนหินทรายขนาดใหญ่แสดงปางมารวิชัย 2 องค์ ประทับนั่งหันพระปฤษฎางค์ชนกัน พุทธศิลปะแบบอยุยาตอนต้น ด้านข้างทั้งสองและด้านหน้าของพระวิหารที่มุมด้านตะวันออกแยงเหนือและด้านตะวันออกเฉียงใต้ มีวิหารขนาดเล็ก ประดิษฐานพระพุทธรูปหินทรายสีแดงปางมารวิชัยประทับนั่งหันพระปฤษฎางค์ชนกันคล้ายกับพระพุทธรูปบนพระวิหารหลวง
พระอุโบสถ สันนิษฐานจากลักษณะทางสถาปัตยกรรมว่าสร้างขึ้นตอนปลายสมัยอยุธยาราวพุทธศตวรรษที่ 22 ซ่อมแซมครั้งล่าสุดเมื่อ พ.ศ. 2509 เป็นอาคารก่ออิฐถือปูน หลังคาลด 2 ชั้น 3 ตับ เป็นเครื่องไม้มุงกระเบื้อง ด้านหน้าและด้านหลังทำพาไลยื่นรองรับโครงหลังคาด้วยเสาปูนจำนวน 3 ตับ ด้านข้างมีชายคาปีกนกโดยรอบ ฐานอาคารมีลักษณะศิลปะสถาปัตยกรรมแบบอยุธยาตอนปลาย คือแอ่นโค้งคล้ายท้องเรือสำเภาหรือที่เรียกว่าแอ่นท้องช้าง ซุ้มประตูหน้าต่างปั้นปูนประดับกระจกเป็นซุ้มหน้านาง ภายในพระอุโบสถประดิษฐานพระพุทธรูปปางมารวิชัยประทับนั่งบนฐานดอกบัว ด้านนอกโดยรอบมีกำแพงแก้วก่ออิฐถือปูนล้อมรอบ
พระมณฑป ตั้งอยู่ทางทิศเหนือของพระปรางค์ประธานภายนอกกำแพงแก้วปัจจุบันอยู่ในเขตสังฆาวาสของวัด เป็นอาคารก่ออิฐถือปูนในผังสี่เหลี่ยมย่อมุมไม้ยี่สิบบนฐานเขียงรองรับฐานสิงห์ ผนังรอบด้านมีซุ้มหน้าต่างทรงมณฑปด้านละ 1 ซุ้ม เว้นด้านตะวันออกเป็นซุ้มประตูทางเข้ามีบันไดขึ้น – ลง เครื่องหลัวคาของพระมณฑปพังทลายลงหมดแล้ว ภายในพระมณฑปประดิษฐานรอยพระพุทธบาททำด้วยหินทรายสีแดง ฝาผนังด้านในมีภาพจิตรกรรมเรื่องพุทธประวัติตอนเสด็จโปรดพระพุทธมารดาบนดาวดึงส์ และตอนผจญกองทัพพญามาร ปัจจุบันมีสภาพลบเลือนเกือบหมด เพราะไม่มีหลังคาคลุมทำให้น้ำฝนชะล้างสีจนภาพเลอะเลือน พระมณฑปหลังนี้สันนิษฐานว่าสร้างขึ้นในสมัยรัตนโกสินทร์ตอนต้น
พระเจดีย์ เป็นเจดีย์รายเรียงเป็นแถวอยู่ด้านหน้าพระมณฑปจำนวน 5 องค์ เป็นพระเจดีย์ทรงระฆังกลมจำนวน 4 องค์ และพระเจดีย์ย่อมุมไม้สิบสองอีก 1 องค์ ทั้งหมดเป็นศิลปะสมัยรัตนโกสินทร์ ที่ฐานของพระเจดีย์ย่อมุมไม้สิบสองมีจารึกบนแผ่นหินอ่อนความว่า พ.ศ. 2462 สามเณรเซียะเล็ก พร้อมบุตรทิพ เจริญ ฮกเซ่งพิจารณาเห็นว่า พระเจดีย์เป็นปูชนียวัตถุถาวรจึงได้พร้อมใจกันมีศรัทธาสร้างขึ้นไว้ในพระพุทธศาสนานิพ์พานปัจจ์โยโหตุอนาคตะฯ
รายชื่อแหล่งมรดกโลกในประเทศฟินแลนด์
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศฟินแลนด์ทั้งสิ้น 7 แหล่ง เป็นแหล่งมรดกโลกทางวัฒนธรรม 6 แหล่ง และมรดกโลกทางธรรมชาติอีก 1 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศฟินแลนด์มีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 3 แห่ง
กัน ถิงถิง
กัน ถิงถิง เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ โบโบ้ กัน, โบโบ้ แกน (Bobo Gan)
คาเงกิ โชโจะ!!
คาเงกิ โชโจะ!! เป็นซีรีส์มังงะญี่ปุ่น เขียนเรื่องและวาดภาพโดยคูมิโกะ ไซกิ ตีพิมพ์ในชื่อ คาเงกิ โชโจะ!  ในนิตยสารจัมป์ไค นิตยสารการ์ตูนแนวเซเน็งของสำนักพิมพ์ชูเอชะระหว่างปี พ.ศ. 2555 ถึง พ.ศ. 2557 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) 2 เล่ม ภายหลังได้รับการตีพิมพ์ซ้ำในชื่อ ''คาเงกิ โชโจะ!! ซีซั่นซีโร่'' เป็นหนังสือการ์ตูนรวมเล่มเล่มเดียวจบโดยสำนักพิมพ์ฮากูเซ็นชะในเดือนมีนาคม พ.ศ. 2562 มังงะภาคต่อโดยไซกิตีพิมพ์ในนิตยสารเมโดดี นิตยสารการ์ตูนแนวโชโจะของสำนักพิมพ์ฮากูเซ็นชะตั้งแต่ปี พ.ศ. 2558 ได้รับการรวบรวมตีพิมพ์เป็นหนังสือการ์ตูนรวมเล่มถึงเล่มที่ 10 เวอร์ชันตีพิมพ์ซ้ำของซีรีส์ภาคแรกใช้ชื่อเรื่องว่า ''คาเงกิ โชโจะ!! ซีซั่นซีโร่'' ตีพิมพ์เป็นหนังสือสือการ์ตูนหนึ่งเล่มในเดือนมีนาคม พ.ศ. 2562 ได้รับการดัดแปลงเป็นซีรีส์อนิเมะโทรทัศน์โดยสตูดิโอไพร์แจม ออกอากาศตั้งแต่วันที่ 3 กรกฎาคมถึง 26 กันยายน พ.ศ. 2564
เลดี้ซาราห์ แมคคอร์ควอเดล
เลดี้เอลิซาเบธ ซาราห์ ลาวิเญีย แมคคอร์คอเดล (อังกฤษ: Lady Sarah McCorquodale) (เกิด: 19 มีนาคม 2498) เป็น บุตรีคนแรกของจอห์น สเปนเซอร์ เอิร์ลสเปนเซอร์ที่ 8 กับฟรานเซส โรช และเป็นพระเชษฐภคินีในไดอานา เจ้าหญิงแห่งเวลส์
ชีวิตวัยเด็ก
ซาราห์มีชื่อเดิมตั้งแต่เกิดว่า The Honourable Elizabeth Sarah Lavinia Spencer แต่ต่อมาในปี 2518 ได้รับบรรดาศักดิ์เป็น Lady Elizabeth Sarah Lavinia Spencer หลังจากที่ปู่ของเธอคือเอิร์ลสเปนเซอร์ที่ 7 ถึงแก่กรรม และทำให้จอห์น สเปนเซอร์ พ่อของซาราห์ได้สืบทอดตำแหน่งเอิร์ลสเปนเซอร์ที่ 8 ต่อจากบิดา เธอเข้าเรียนครั้งแรกที่โรงเรียนริดเดิลสเวิร์ธในเมืองนอร์ฟอล์ก และเรียนต่อในระดับมัธยมที่โรงเรียนประจำเวสต์ฮีธ เมืองเซเว่นโอ๊กส์ ในมณฑลเคนท์
ชีวิตครอบครัว
ซาราห์สมรสกับนีล เอ็ดมันต์ แมคคอร์คอเดล (เกิด 2494) บุตรชายของอลาสแตร์ แมคคอร์คอเดลกับโรสแมรี่ ซีบิล เทอร์เนอร์ ในวันที่ 17 พฤษภาคม 2523 ที่นอร์ธแฮมป์ตันเชียร์ ซึ่งนีล แมคคอร์คอเดลนั้นเป็นหลานชายของเรน เดอ แชมบรัน แม่เลื้ยงของซาราห์
นีล และเลดี้ซาราห์ แมคคอร์คอเดล มีบุตรด้วยกัน 3 คน ดังนี้
และลูกๆ ของเลดี้ซาราห์ได้เป็นลูกพี่ลูกน้อง 3 คนแรกทางฝั่งราชนิกุล (ฝ่ายแม่) ของเจ้าชายวิลเลียม และเจ้าชายแฮร์รีอีกด้วย
ปัจจุบัน ซาราห์พักอาศัยอยู่ที่สโตกฟอร์ด มณฑลลินคอล์นเชียร์ และเคยทำหน้าที่เป็นกรรมการประจำหน่วยเลือกตั้งประจำมณฑล และขณะนี้กำลังดำรงตำแหน่งหัวหน้าสมาคมล่าสัตว์เบลวัวร์
ในวันที่ 31 สิงหาคม พ.ศ. 2551 เลดี้ซาราห์และสามีกับลูกทั้งสามคนได้ร่วมงานรำลึกถึงไดอานา
ความสัมพันธ์กับไดอานา เจ้าหญิงแห่งเวลส์
ซาราห์คบหากับเจ้าชายชาร์ลส์ในวัย 22 และทำให้ไดอานาได้พบกับสามีในอนาคต ระหว่างช่วงที่คบอยู่กับเจ้าชายอยู่นี้ เธอถูกกล่าวหาว่าได้พบกับนักข่าวสองคนคือ เจมส์ วิตตาเกอร์และ ไนเจล เนลสันที่ภัตตาคารแห่งหนึ่งและให้ข่าวที่เกี่ยวกับความสัมพันธ์ระหว่างเธอกับเจ้าชาย และยอมรับว่าได้ป่วยเป็นโรคแอนาเร็กเซียจริง, และคบหากับผู้ชายมาแล้วกว่าพันคน และเคยติดเหล้า และเล่าอีกว่าได้เริ่มทำสมุดสะสมข่าวจากหนังสือพิมพ์ที่เกี่ยวข้องกับความรักของเธอกับเจ้าชายชาร์ลส์ที่เธอตั้งใจเก็บไว้ให้หลานๆ ดูในอนาคต บทสัมภาษณ์นี้ถูกตีพิมพ์ซาราห์นำเรื่องนี้ไปบอกเจ้าชายชาร์ลส์ และพระองค์ตรัสบริภาษต่อซาราห์ว่า "ทำไมจึงทำเรื่องโง่ๆ ได้อย่างไม่น่าเชื่อ" และความรักระหว่างซาราห์กับเจ้าชายก็เริ่มระหองระแหงตั้งแต่นั้นเป็นต้นมา หลายคนยังเชื่อว่าความสัมพันธ์ระหว่างเธอกับไดอานาผู้เป็นน้องสาวก็ไม่ได้ดีเท่าไร เพราะซาราห์รู้ไม่พอใจนานหลายปีทีเดียวที่เจ้าชายชาร์ลส์ไปเสกสมรสกับไดอานาแทนที่จะเป็นเธอ  แต่อีกฝ่าย (รวมทั้งหนังสือชีวประวัติของไดอานาของนักเขียน แอนดรูว์ มอร์ตัน) ระบุว่า ซาราห์เป็นบุคคลไม่กี่คนที่ไดอานาไว้ใจมากที่สุด และได้ร่วมขบวนเสด็จอย่างเป็นทางการกับไดอานาอยู่บ่อยครั้ง
จากเหตุการณ์สิ้นพระชนม์ของไดอานาในวันที่ 31 สิงหาคม 2540 ซาราห์และน้องสาวคนกลาง เจน เฟลโลวส์ รวมทั้งอดีตพระกนิษฐภรรดา (น้องเขย) เจ้าฟ้าชายชาร์ลส์ ได้ร่วมเดินทางไปรับศพของไดอานากลับมายังอังกฤษ และซาราห์และชาร์ลส์ สเปนเซอร์ ได้ร่วมกันอ่านคำไว้อาลัยแก่ไดอานาที่พิธีศพอย่างเป็นทางการ นอกจากนี้ซาราห์ยังได้ทำหน้าที่เป็นผู้ร่วมจัดการมรดกตามพินัยกรรมของน้องสาว และขณะนี้ได้ดำรงตำแหน่งประธานกองทุนอนุสรณ์ไดอานา เจ้าหญิงแห่งเวลส์
ความสัมพันธ์กับพี่น้องคนอื่น
ตลอดชีวิตซาราห์สนิทสนมกับน้องสาวคนรอง เจน เฟลโลวส์อย่างใกล้ชิดมากกว่าน้องคนอื่นๆ นักเขียนที่พิมพ์หนังสือชีวประวัติของไดอานาระบุว่า พี่สาวสองคนแรกของไดอานาสนิทสนมกันมากที่สุดและซื่อสัตย์ต่อกัน ลูกสาวคนแรกของซาราห์ เอมิลี่ มีชื่อกลางว่า เจน เพื่อเป็นการรำลึกถึงน้องสาวคนรอง แต่กับชาร์ลส์ สเปนเซอร์ พี่สาวคนโตกับน้องชายคนเล็กคู่นี้มักจะมีปากเสียงกันเป็นประจำ เพราะมีปัญหาเรื่องช่องว่างระหว่างวัยที่อายุห่างกันกว่า 9 ปี ไม่นานหลังจากการเสียชีวิตของฟรานเซสผู้เป็นแม่ พี่น้องสองคนนี้จึงปรับความเข้าใจกันมากขึ้น
แผนผังบรรบุรุษ
แผนผังข้างล่างนี้แสดงบรรพบุรุษของซาราห์นับขึ้นไป 4 ชั่วอายุคน
อุตสึโนมิยะ
อุตสึโนมิยะ เป็นเมืองหลวงและเมืองที่มีประชากรมากที่สุดของจังหวัดโทจิงิ ประเทศญี่ปุ่น มีขนาดพื้นที่ทั้งสิ้น 416.84 ตารางกิโลเมตร ในปี 2022 มีจำนวนประชากรประมาณ 516,498 คน
อุตสึโนมิยะตั้งอยู่ทางทิศเหนือของกรุงโตเกียวประมาณ 100 กิโลเมตร สามารถเดินทางทางรถยนต์มาทางทางด่วนโทโฮกุ หรือทางรถไฟที่สถานีอุตสึโนมิยะ โดยโทโฮกุชิงกันเซ็ง หรือเดินทางจากท่าอากาศยานนานาชาตินาริตะโดยรถประจำทาง ใช้เวลาประมาณ 3 ชั่วโมง
นักท่องเที่ยวส่วนมากนิยมเดินทางมาที่อุตสึโนมิยะเพื่อผ่านไปยังเมืองประวัติศาสตร์นิกโก ซึ่งตั้งอยู่ทางทิศตะวันตกเฉียงเหนือ 25 ประมาณกิโลเมตร อาหารที่ขึ้นชื่อของเมืองคือเกี๊ยวซ่า โดยมีร้านจำหน่ายเกี๊ยวซ่ามากกว่าสองร้อยร้านในเมืองอุตสึโนมิยะ
โลทัสเทมเพิล
โลทัสเทมเพิล (Lotus Temple) หรือ กมลมนเทียร (कमल मंदिर) เป็นสักการสถานบาไฮ (ศาสนสถานของศาสนาบาไฮ) ที่ตั้งอยู่ในนิวเดลี ประเทศอินเดีย เปิดบริการมาตั้งแต่เดือนธันวาคม ค.ศ. 1986 ศาสนสถานนี้เป็นที่รู้จักจากรูปทรงดอกบัว และได้กลายเป็นสถานที่ท่องเที่ยวสำคัญในเดลี ถึงแม้จะเป็นศาสนสถานของบาไฮ แต่ก็เปิดรับศาสนิกชนจากทุกศาสนาให้เข้าชมอย่างไม่ขาดสาย โครงสร้างที่เป็นคล้ายกับทรง "กลีบดอก" นั้นคือคอนกรีตหุ้มหินอ่อน จำนวน 27 กลีบ วางเป็นกลุ่มละ 3 กลีบ ทำให้เกิดรูปทรงที่มี 9 ด้าน พร้อมประตูทางเข้า 9 บานที่เปิดเข้าไปสู่โถงภายในที่สูงกว่า 34.27 เมตร พร้อมความจุ 2500 ที่นั่ง โลทัสเทมเพิลได้รับรางวัลด้านการออกแบบสถาปัตยกรรมมากมาย รายงานจากสำนักข่าว CNN ในปี 2001 ระบุว่าสถานที่นี้เป็นอาคารที่มีผู้คนมาเยี่ยมชม "มากที่สุดในโลก"
Kidnapped
Kidnapped เป็นรายการโทรทัศน์แนวดราม่าของชาวอเมริกันที่ออกฉายในระยะสั้น ภาพยนตร์ชุดนี้เป็นของ Sony Pictures Television ซึ่งออกอากาศทางสถานีโทรทัศน์แห่งชาติอเมริกา NBC ตั้งแต่ 20 กันยายน ค.ศ. 2007 จนถึง 11 สิงหาคม ปีค.ศ. 2007 ภาพยนตร์ชุดนี้ถูกยกเลิกอย่างเป็นทางการเมื่อวันที่ 14 พฤษภาคม ปีค.ศ. 2007 ในประเทศไทย รายการนี้ได้ถูกออกอากาศแล้ว โดยออกอากาศครั้งแรก วันที่ 2 มกราคม ปีค.ศ. 2007 ทางสถานีโทรทัศน์ AXN ผ่านทางทรูวิชั่นส์
ภาพโดยรวม
ภาพยนตร์ชุดนี้โดยพื้นฐานแล้วเกี่ยวกับการลักพาตัวในแต่ละตอน โดยมีตัวละครหลักที่สอบสวนการลักพาตัว รายการนี้นำเสมอมุมมองของเหยื่อ ผู้ปกครองของเหยื่อ ผู้สอบสวน และผู้ลักพาตัว อย่างไม่ปะติปะต่อกัน แต่ถึงอย่างไรก็ตาม หลังจากรายการได้ถูกยกเลิก ไอเดียมุมมองนำเสมอเรื่องนี้ได้ถูกนำมาถกเถียงกัน
ตัวละครหลักในเรื่องนี้ประกอบด้วยอดีตนักสืบ FBI Knapp (แสดงโดย Jeremy Sisto) ได้เสนอข้อสัญญาลับเกี่ยวกับการนำตัวเหยื่อการลักพาตัวกลับคืนมา ซึ่งเหยื่อก็คือ ผู้ประสานงานที่เชี่ยวชาญของเขา และผู้ช่วย Turner (แสดงโดย Carmen Ejogo) และเจ้าหน้าที่ FBI Latimer King (แสดงโดย Delroy Lindo).
Timothy Hutton และ Dana Delany แสดงร่วมเป็นคู่รักที่ร่ำรวย อาศัยอยู่ในมหานครนิวยอร์ก ซึ่งลูกชายของเขา (Will Denton) ถูกลักพา ตัวละครอื่นๆ นั้นประกอบด้วย Gutman (แสดงโดย Mädchen Amick) และ "นักบัญชี" (แสดงโดย James Urbaniak), ผู้คุ้มกัน (Mykelti Williamson), และเจ้าหน้าที่ FBI ซึ่งแสดงโดย Linus Roache และ Michael Mosley
เรทติ้ง
Nielsen Ratings ได้รายการรอบปฐมทัศน์ของภาพยนตร์ชุดนี้ ซึ่งมีเรทติ้ง 6.0 ด้วยผู้ชม 7.5 ล้านคน และเรทติ้งผู้ใหญ่ในช่วงอายุ 18-49 คือ 2.8 ในตอนที่สองนั้น เรทติ้งในช่วง 18-49 คือ 2.1 และผู้ชม 6.3 ล้านคน
เวลาออกอากาศ
ในตอนแรก Kidnapped นั้นวางแผนที่จะออกอากาศในคืนวันอังคาร เวลา 21 นาฬิกา (เวลาตะวันออก) ในสหรัฐอเมริกา ซึ่งได้ประกาศในงานนำเสนอปกติทั่วไปของสถานี NBC ทำให้รายการนี้ออกอากาศตรงกับภาพยนตร์ชุดที่ได้รับความนิยมอย่าง House ทางสถานี FOX ด้วยเหตุนี้ ทำให้สถานีได้ประกาศการเปลี่ยนแปลงตารางการออกอากาศของสถานี ย้ายรายการ Kidnapped ไปออกอากาศในคืนวันพุธ ในช่วงเวลา 22 นาฬิกา (เวลาตะวันออก)
เริ่มออกฉายครั้งแรกในวันที่ 20 กันยายน ปี ค.ศ. 2007 ที่ผ่านมา Kidnapped จึงเริ่มออกอากาศทุกคืนวันพุธ หลังจากในตอนที่สาม ซึ่งมีเรทติ้งที่ต่ำมาก สถานี NBC จึงประกาศว่ารายการนี้จะมีการผลิตอยู่ 13 ตอน แทนที่จะเป็น 22 ตอนตามที่คาดไว้ในตอนแรก และได้ประกาศอีกว่ารายการนี้จะถูกย้ายไปออกฉายในคืนวันเสาร์ เวลา 21 นาฬิกา เริ่มตั้งแต่วันที่ 21 ตุลาคม เป็นต้นไป
การยกเลิกรายการ
ถึงอย่างไรก็ตาม หลังจากการออกฉายของตอนที่สี่และตอนที่ห้า NBC ได้ประกาศว่าภาพยนตร์ชุดนี้จะถูกนำออกจากผังรายการ หลังจากนั้น ทางสถานี NBC จึงได้ประกาศว่า อีก 8 ตอนที่เหลือของรายการจะถูกฉายออนไลน์ผ่านทางเว็บไซต์ nbc.com จนเรื่องดำเนินจนจบ โดยจะมีตอนใหม่ออกมาทุกๆ วันศุกร์ ซึ่งตอนสุดท้ายของเรื่องออกมาในวันที่ 22 ธันวาคม ปีค.ศ. 2006 และรายการนี้ก็ไม่ได้ถูกทำฤดูกาลต่อไปอีก ดีวีดีของภาพยนตร์ชุดนี้ได้วางจำหน่ายตั้งแต่วันที่ 24 เมษายน ปีค.ศ. 2007
เริ่มตั้งแต่วันที่ 24 มิถุนายน ปีค.ศ. 2007 สถานี NBC ได้เริ่มออกอากาศแปดตอนที่เหลือของรายการอย่างต่อเนื่องในคืนวันอาทิตย์ จนถึงเช้าวันจันทร์ โดยเป็นส่วนหนึ่งของช่วงรายการ NBC All Night ออกอากาศต่อจาก Meet the Press ซึ่งการออกอากาศนี้เป็นการแทนที่รายการ Dateline NBC|Best of Dateline NBC ในขณะนั้น แต่นี่ขึ้นอยู่กับสถานีของแต่ละสถานีทั่วอเมริกา ถึงอย่างไรก็ตาม บางสถานีได้ออกอากาศบางส่วนของช่วงรายการ และบางสถานีไม่ออกอากาศช่วงนี้เลย
ในช่วงฤดูร้อนของปี ค.ศ. 2007 นักแสดงนำจากเรื่อง Kidnapped สองคนได้ประกาศว่าจะเข้าร่วมเป็นนักแสดงประจำของรายการของ NBC ชื่อ Law & Order Jeremy Sisto และ Linus Roache ได้นำแสดงเป็นนักสืบตำรวจ และผู้ช่วยผู้บริหารทนายความประจำเขต ตามลำดับ
คันตาตา
คันตาต้า (Cantata) ในภาษาอิตาเลียน แปลว่า "เพลงร้อง" ในสมัยของบาคได้มีการแต่งเพลงประเภทนี้ขึ้นเพื่อสองจุดประสงค์ คือ หนึ่งใช้ในประกอบกิจกรรมทางศาสนา สองใช้ในกิจกรรมนอกศาสนา บาคได้เรียบเรียงบทเพลงเป็นเรื่องราวที่เกี่ยวข้องกับกิจกรรมดังกล่าว โดยประกอบไปด้วยส่วนที่บรรเลงและส่วนการขับร้อง ซึ่งจะใช้ทั้งเครื่องดนตรีประเภทเดี่ยวและวงดุริยางค์ นักร้องเดี่ยวและวงประสานเสียง ผสมกับอย่างมีชีวิตชีวาคล้ายคลึงกับบทเพลงประเภท ออราทอริโอ (Oratorio) หรือ อุปรากร (Opera) แต่จะไม่มีการสร้างฉากประกอบการแสดง
การเรียกชื่อคันตาต้าแต่ละบทนั้น จะนิยมใช้เนื้อร้องตอนแรกมาตั้งเป็นชื่อของบทเพลง
คาตากานะ
คาตากานะ เป็นตัวอักษรสำหรับแทนเสียงในภาษาญี่ปุ่นประเภทหนึ่ง และสามารถนำไปเขียนแทนเสียงภาษาต่างประเทศได้เช่นกัน คาตากานะได้รับการนำไปเขียนภาษาไอนุซึ่งเป็นภาษาของชนกลุ่มน้อยอยู่ทางภาคเหนือของเกาะฮกไกโด
ที่มา
ตัวอักษรคาตากานะนั้นสร้างขึ้นในยุคเฮอัง (平安時代) โดยนำมาจากส่วนหนึ่งของตัวคันจิพัฒนามาจาก อักษรจีนที่ใช้โดยพระภิกษุเพื่อแสดงการออกเสียงอักษรจีนที่ถูกต้องเมื่อประมาณ พ.ศ. 1400 ในช่วงแรกมีสัญลักษณ์หลายตัวที่แสดงเสียงเดียวกัน แต่เมื่อเวลาผ่านไป อักษรถูกปรับปรุงให้ดีขึ้น ราว พ.ศ. 1900 มีสัญลักษณ์ 1 ตัว ต่อ 1 พยางค์เท่านั้น คำว่า คาตากานะ หมายถึงอักษรพยางค์ที่เป็นส่วน (ของคันจิ)
อ้างอิง
Kana (skriftsystem)
จระเข้แคระ
จระเข้แคระ (dwarf crocodile; ) เป็นจระเข้ที่พบในทวีปแอฟริกา และเป็นชนิดของจระเข้ที่เล็กที่สุดในโลก ปัจจุบันจากการสุ่มตัวอย่างตรวจพบถึงการระบุประชากรที่แตกต่างกันสามกลุ่มพันธุกรรม ซึ่งการค้นพบนี้อาจยกชนิดย่อยขึ้นเป็นชนิด
ลักษณะ
จระเข้แคระเมื่อโตเต็มที่ยาวประมาณ 1.5 เมตร (5 ฟุต) ยาวสุดเท่าที่มีการบันทึกไว้คือ 1.9 เมตร (6.2 ฟุต) จระเข้โตเต็มวัยมีสีดำ ท้องเหลืองมีแต้มสีดำ จระเข้วัยอ่อนมีขีดสีน้ำตาลอ่อนบนลำตัวและหาง และลวดลายสีเหลืองบนหัว
เนื่องจากมีขนาดเล็กจึงมีความเสี่ยงในการล่า จระเข้ชนิดนี้จึงมีเกล็ดเป็นเกราะหนาบริเวณคอ หลัง และหาง และยังมีผิวหนังแข็งเป็นเกล็ด ที่ท้องและใต้ลำคอ
จระเข้แคระมีจมูกทื่อสั้น กว้าง คล้ายกับเคแมนแคระคูเวียร์ อาจเป็นเพราะอยู่ในสิ่งแวดล้อมที่คล้ายกัน ชุดฟันประกอบด้วยฟันส่วนหน้าของกระดูกขากรรไกรบน 4 ซี่ ฟัน 12 ถึง 13 ซี่บนขากรรไกรบน และฟัน 14 ถึง 15 ซี่บนกระดูกเดนทารี (Dentary)
การกระจายพันธุ์และถิ่นอาศัย
จระเข้แคระมีการกระจายพันธุ์ในที่ลุ่มเขตร้อนของพื้นกึ่งซาฮารา ของแอฟริกาตะวันตกทางภาคตะวันตกของแอฟริกากลาง ซึ่งมีการกระจายพันธุ์ได้ซ้อนทับกับจระเข้ปากแหลมทางตะวันตกไกลถึงประเทศเซเนกัล ทางตะวันออกไกลถึงสาธารณรัฐแอฟริกากลาง และทางใต้ถึงประเทศแองโกลา  ชนิดย่อย O. t. tetraspis ส่วนมากพบในทางตะวันตกของแหล่งการกระจายพันธุ์ ขณะที่ O. t. osborni พบในป่าฝนของสาธารณรัฐประชาธิปไตยคองโกเท่านั้น
จระเข้แคระอาศัยอยู่ในบ่อน้ำตามหนองบึง และพบตามแม่น้ำในป่าฝนบ้างเล็กน้อย มีบึนทึกว่าพบที่บ่อน้ำในทุ่งหญ้าสะวันนา ซึ่งมันจะขุดโพรงเพื่ออาศัยระหว่างฤดูแล้ง
เซมนัดซัตมกโนเวนีย์เวสนืย
เซมนัดซัตมกโนเวนีย์เวสนืย (Семнадцать мгновений весны) เป็นมินิซีรีสของสหภาพโซเวียตมีทั้งหมด 12 ตอน ออกอากาศทางโทรทัศน์ครั้งแรกในปี 1973 กำกับการแสดงโดย Tatyana Lioznova โดยมีเค้าโครงของนวนิยายเรื่องเดียวกันของ Yulian Semyonov
เซมนัดซัตมกโนเวนีย์เวสนืย เป็นเรื่องราวเกี่ยวกับ Maxim Isaev สายลับโซเวียตที่ทำงานจารกรรมในนาซีเยอรมนีโดยใช้ชื่อ Max Otto von Stierlitz ซึ่งรับบทโดย Vyacheslav Tikhonov
เซมนัดซัตมกโนเวนีย์เวสนืยกลายเป็นซีรีสที่เป็นที่นิยมในสหภาพโซเวียตนอกจากนี้เซมนัดซัตมกโนเวนีย์เวสนืยยังเป็นหนึ่งในซีรีสที่ยังเป็นที่นิยมในประวัติศาสตร์ละครซีรีสของรัสเซีย
น้ำเชื่อมข้าวโพดฟรักโทสสูง
น้ำเชื่อมข้าวโพดฟรุกโทสสูง (High-fructose corn syrup; HFCS) หรือชื่ออื่น ๆ กลูโคส-ฟรุกโทส, ไอโซกลูโคส และ น้ำเชื่อมกลูโคส-ฟรุกโทส เป็นสารให้ความหวานที่ผลิตมาจากแป้งข้าวโพด ในการผลิตของน้ำเชิ่อมข้าวโพดทั่ว ๆ ไปนั้น แป้งจะถูกย่อยด้วยเอนไซม์ ในขณะที่กระบวนการผลิต HFCS นั้นจะถูกแปลงด้วยกระบวนการของกลูโคสไอโซเมอเรสเพื่อเปลี่ยนกลูโคสเป็นฟรุกโทส HFCS มีการผลิตเพื่อจำหน่ายครั้งแรกในต้นทศวรรษ  1970s โดยบริษัทอุตสาหกรรมข้าวโพดคลินตัน (Clinton Corn Processing Company) ร่วมกับ สำนักงานวิทยาศาสตร์และเทคโนโลยีอุตสาหกรรมญี่ปุ่น (Japanese Agency of Industrial Science and Technology) ที่ซึ่งค้นพบเอนไซม์ดังกล่าวในปี 1965
สำหรับบทบาทในการให้ความหวานนั้น HFCS มักถูกเปรียบกับน้ำตาลเม็ด แต่ความได้เปรียบทางการผลิตนั้น HCFS มีมากกว่าน้ำตาลตรงที่ความสะดวกในการผลิตและคุ้มค่าต่อการลงทุนมากกว่า "HFCS 42" และ "HFCS 55" หมายถึงการมีฟรุกโทสเป็นองค์ประกอบอยู่ 42% และ 55% ตามลำดับ ส่วนที่เหลือขององค์ประกอบคือกลูโคสและน้ำ HFCS 42 นั้นพบใช้งานหลัก ๆ ในการผลิตอาหารแปรรูปและซีเรียลอาหารเช้า ในขณะที่ HFCS 55 นิยมใช้ในการผลิตน้ำหวานต่าง ๆ
สำนักงานควบคุมอาหารและยาของสหรัฐอเมริการะบุว่า HFCS เป็นวัตถุดิบปลอดภัยสำหรับการผลิตอาหารและเครื่องดื่ม การใช้และการส่งออก HFCS จากผู้ผลิตชาวอเมริกันนั้นเพิ่มสูงขึ้นอย่างต่อเนื่องในต้นศตวรรษที่ 21
สารอาหาร
HFCS ประกอบด้วยคาร์โบไฮเดรต 76% และน้ำ 24% ไม่พบไขมัน, โปรตีน หรือสารอาหารจำเป็นในจำนวนที่มีนัยสำคัญ ในน้ำเขื่อม 100 กรัม ให้พลังงาน 281 กิโลแคลอรี ส่วนใน 1 ช้อนโต๊ะ ซึ่งมี 19 กรัม จะให้พลังงาน 53 แคลอรี
โรคอ้วนและความผิดปกติทางเมตาบอลิก
ในขณะนี้ยังไม่มีหลักฐานทางวิทยาศาสตร์ที่พิสูจน์ว่า HFCS โดยตัวมันเองจะนำไปสู่โรคอ้วนหรือกลุ่มอาการเมตาบอลิก แต่เป็นไปในทางว่าการบริโภคอาหารและเครื่องดื่มรสหวานต่าง ๆ เหล่านี้ก่อเกิดแคลอรีจำนวนมากที่อาจนำไปสู่โรคต่าง ๆ เหล่านี้มากกว่า งานวิจัยทางระบาดวิทยาพบว่าการเพิ่มจำนวนของกลุ่มอาการผิดปกติทางเมตาบอลิก เช่น โรคอ้วนหรือโรคไขมันพอกตับที่ไม่เกี่ยวกับแอลกอฮอล นั้นมีความเกี่ยวพันกับการบริโภคน้ำตาลและแคลอรีจำนวนมากโดยทั่วไป ผลการศึกษาในปี 2012 พบว่าฟรุกโทสไม่ได้มีผลต่อน้ำหนักกายเมื่อนำมาทดแทนคาร์โบไฮเดรตอื่น ๆ ในมื้ออาหารที่ปริมาณแคลอรีเท่ากัน งานศึกษาเชิงระบบในปี 2014 พบหลักฐานน้อยมากที่แสดงให้เห็นความสัมพันธ์ระหว่างการบริโภค HFCS กับโรคตับ, ระดับเอนไซม์ในตับ หรือปริมาณไขมัน
ความปลอดภัยและความกังวลในการผลิต
นับตั้งแต่ปี 2014 สำนักงานควบคุมอาหารและยา (FDA) ของสหรัฐอเมริกาได้ยืนยันว่า has HFCS นั้นปลอดภัยในฐานะวัตถุดิบสำหรับอุตสาหกรรมอาหารและเครื่องดื่ม และไม่พบหลักฐานว่าผลิตภัณฑ์ HFCS สำหรับค้าปลีกมีความแตกต่างในแง่ของความปลอดภัยจากสารให้ความหวานทดแทนอื่น ๆ ในคู่มือแนะนำการบริโภคสำหรับชาวอเมริกัน ปี 2010 ได้แนะนำว่าการเติมน้ำตาลควรมีการจำกัดในการบริโภค
สิปปนนท์ เกตุทัต
ศาสตราจารย์ สิปปนนท์ เกตุทัต (23 กุมภาพันธ์ 2474 — 16 กรกฎาคม 2549) ราชบัณฑิตกิตตมศักดิ์ เป็นนักวิทยาศาสตร์ชาวไทย ทีมีคุณูปการต่อวงการศึกษา วิทยาศาสตร์ เทคโนโลยี อุตสาหกรรม และการพัฒนาประเทศไทยในภาพรวม ท่านเป็นผู้บุกเบิกหลายสิ่งในประเทศ ที่เป็นรากฐานทำให้เกิดองค์กรและโครงการที่ช่วยในการยกระดับวิทยาศาสตร์และเทคโนโลยี การศึกษา ของประเทศมาโดยลำดับ ท่านมีผลงานเขียน ที่จุดประกายให้เยาวชนไทย และผู้บริหารการพัฒนาประเทศได้ใช้นำทางจำนวนมาก และในวาระที่ท่านดำรงตำแหน่งประธานคณะกรรมการพัฒนาการเศรษฐกิจและสังคมแห่งชาติ ท่านได้กราบทูลขอพระราชทานพระบรมราชานุญาตเพื่อนำเอา ปรัชญาเศรษฐกิจพอเพียงมาใช้ในการวางแผนการพัฒนาเศรษฐกิจและสังคมของประเทศไทย และเป็นผู้ก่อตั้งมหาวิทยาลัยธุรกิจบัณฑิตย์
ถึงแก่อนิจกรรมเมื่อวันที่ 16 กรกฎาคม พ.ศ. 2549 เวลา 13:08 น. ที่โรงพยาบาลศิริราช ด้วยโรคมะเร็งในกระดูก รวมอายุ 75 ปี
ประวัติ
ศาสตราจารย์กิตติคุณ ดร. สิปปนนท์ เกตุทัต เป็นบุตรของ นาวาอากาศเอก พระยาทะยานพิฆาต (ทิพย์ เกตุทัต) และคุณหญิงถนอม ทะยานพิฆาต เกตุทัต (ถนอม ภมรสูต) และสมรสกับนางเอมิลี แอนน์ เกตุทัต (นามสกุลเดิม คเลเวนเจอร์) อดีตเลขานุการ สภาสถาบันเทคโนโลยีแห่งเอเซีย (AIT) โดยมีบุตรธิดา ดังนี้
รูมเธอร์ตีไนน์
รูม 39 (ROOM39) เป็นกลุ่มดนตรีในสังกัดเลิฟอีส ประกอบด้วยสมาชิกคือ ทอม–อิศรา กิจนิตย์ชีว์ มน–ชุติมน วิจิตรทฤษฎี และ โอ–โอฬาร ชูใจ รวมตัวกันที่ร้านอาหารชื่อ "เครื่องเทศ" ในลอสแอนเจลิส สหรัฐอเมริกา ซึ่งภพธร สุนทรญาณกิจ ได้แสดงดนตรีที่ร้านนี้ด้วยเช่นกัน หลังจากนั้นพวกเขาได้ทดลองนำเพลงผู้อื่นมาร้อง และลงวิดีโอในเว็บไซต์ยูทูบ จนบอย โกสิยพงษ์ นักแต่งเพลงได้เห็นผลงานของพวกเขาผ่านยูทูบ จึงได้ติดต่อมาทำอัลบั้มร่วมกัน ชื่อวง รูม 39 มาจากหมายเลขห้องในอพาร์ตเมนต์ที่พวกเขาเริ่มทำงานด้วยกัน
สิปปนนท์ เกตุทัต
การศึกษา
ได้รับทุนรัฐบาล (คุรุสภา) ไปศึกษาวิชาฟิสิกส์เป็นเวลา 9 ปี ตั้งแต่ 29 มีนาคม พ.ศ. 2492 จนถึง 15 พฤษภาคม พ.ศ. 2501 ตั้งแต่ระดับปริญญาตรี โท และเอก
ประสบการณ์ ผลงาน และตำแหน่งต่าง ๆ ที่สำคัญ
ศาสตราจารย์กิตติคุณ ดร. สิปปนนท์ เกตุทัต มีประสบการณ์และผลงานหลายด้าน และดำรงตำแหน่งที่สำคัญทั้งในภาครัฐและภาคเอกชน รวมทั้งกิจกรรมด้านสังคมจำนวนมาก ได้แก่
รูมเธอร์ตีไนน์
รูม 39 มีซิงเกิลแรกคือ หน่วง ซึ่งได้บอย โกสิยพงษ์ ร่วมแต่งเนื้อร้อง และสุธี แสงเสรีชน เป็นผู้ผลิต แม้ว่าในตอนแรกนั้น ซิงเกิลแรกของพวกเขาที่จะปล่อยออกสู่สาธารณชน คือ รักใครไม่ได้อีก แต่ในภายหลัง ก็ได้มีการแต่งเนื้อร้องและทำนองเพลง หน่วง ขึ้นมา และก็ได้เลือกเพลง หน่วง ให้เป็นซิงเกิลแรกของรูม 39
สิปปนนท์ เกตุทัต
ผลงานวิจัย บทความวิชาการ และหนังสือ
(รวบรวมถึง 31 มีนาคม 2545)
เครื่องราชอิสริยาภรณ์
สิปปนนท์ได้รับพระราชทานเครื่องราชอิสริยาภรณ์ชั้นสูงสุดตระกูลต่างๆ ดังนี้
มนตรี ตราโมท
มนตรี ตราโมท (17 มิถุนายน พ.ศ. 2443 – 6 สิงหาคม พ.ศ. 2538) เป็นนักดนตรีไทย และเป็นศิลปินแห่งชาติ สาขาศิลปะการแสดง(ดนตรีไทย) พ.ศ. 2528
ประวัติ
ในสมัยที่มีการประกาศสำนักนายกรัฐมนตรี เรื่องการตั้งชื่อบุคคล มนตรีจึงเปลี่ยนชื่อเป็น "มนตรี" เมื่อ 15 เมษายน พ.ศ. 2485 นามสกุล "ตราโมท" เป็นนามสกุลที่หม่อมเจ้าคำรบ ปราโมช ประทานให้ มีสำเนียงล้อนามสกุล "ปราโมช" ขององค์